IRPC ร่วมพิธีเปิดกิจกรรมเดิน-วิ่ง “OLYMPIC DAY 2022” จ.หนองคาย
IRPC ร่วมพิธีเปิดกิจกรรมเดิน-วิ่ง OLYMPIC DAY 2022 ณ ลานวัฒนธรรม หน้าวัดลำดวน จ.หนองคาย เป็นจังหวัดแรก เพื่อส่งเสริมให้คนไทยมีความตื่นตัวในการออกกำลังกาย
IRPC ร่วมพิธีเปิดกิจกรรมเดิน-วิ่ง OLYMPIC DAY 2022 ณ ลานวัฒนธรรม หน้าวัดลำดวน จ.หนองคาย เป็นจังหวัดแรก เพื่อส่งเสริมให้คนไทยมีความตื่นตัวในการออกกำลังกาย
10 พ.ค. 2565

นายสมเกียรติ เลิศฤทธิ์ภูวดล รองกรรมการผู้จัดการใหญ่ สายกลยุทธ์ แผนและพัฒนาธุรกิจองค์กร บริษัท ไออาร์พีซี จำกัด (มหาชน) หรือ IRPC เปิดเผยว่า บริษัทร่วมพิธีเปิดกิจกรรมเดิน-วิ่ง OLYMPIC DAY 2022 โดยมี พล.อ.ประวิตร วงษ์สุวรรณ รองนายกรัฐมนตรี ประธานคณะกรรมการโอลิมปิกแห่งประเทศไทย ในพระบรมราชูปถัมภ์ เป็นประธานในพิธี ณ ลานวัฒนธรรม หน้าวัดลำดวน จังหวัดหนองคาย
โดยกิจกรรมเดิน-วิ่ง OLYMPIC DAY 2022 จะจัดขึ้นที่จังหวัดหนองคายเป็นจังหวัดแรก และจะจัดที่ จังหวัดพะเยา และจังหวัดชลบุรี เพื่อส่งเสริมให้คนไทยทุกเพศ ทุกวัย มีความตื่นตัวในการออกกําลังกายตามนโยบายโอลิมปิกสากล และเฉลิมฉลองวันสถาปนาโอลิมปิกสากล วันที่ 23 มิถุนายนของทุกปี อีกทั้งยังเป็นการส่งเสริมการท่องเที่ยวในประเทศ ตลอดจนเน้นย้ำความพร้อมในการเป็นเจ้าภาพจัดการแข่งขันกีฬา YOUTH OLYMPIC 2030 ของภาครัฐและภาคเอกชน